Document ID: 32007D0715

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 30ής Οκτωβρίου 2007
για το διορισμό στην Ευρωπαϊκή Οικονομική και Κοινωνική Επιτροπή ενός μέλους από τη Γερμανία
(2007/715/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
την υποψηφιότητα που πρότεινε η γερμανική κυβέρνηση,
Αφού ζητήθηκε η γνώμη της Ευρωπαϊκής Επιτροπής,
Εκτιμώντας τα ακόλουθα:
(1)
Το Συμβούλιο, με την απόφαση 2006/524/ΕΚ, Ευρατόμ για το διορισμό των μελών της Ευρωπαϊκής Οικονομικής και Κοινωνικής Επιτροπής από την Τσεχική Δημοκρατία, τη Γερμανία, την Εσθονία, την Ισπανία, τη Γαλλία, την Ιταλία, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, την Αυστρία, τη Σλοβενία και τη Σλοβακία (1), διόρισε τα μέλη της Ευρωπαϊκής Οικονομικής και Κοινωνικής Επιτροπής από τη Γερμανία για την περίοδο από 21ης Σεπτεμβρίου 2006 έως τις 20 Σεπτεμβρίου 2010.
(2)
Έχει χηρεύσει μία θέση μέλους της Ευρωπαϊκής Οικονομικής και Κοινωνικής Επιτροπής από τη Γερμανία, κατόπιν της παραίτησης του κ. Heiko STEFFENS,
ΑΠΟΦΑΣΙΖΕΙ:
Άρθρο 1
Ο κ. Gerd BILLEN, Vorstand des Verbraucherzentrale Bundesverbands, διορίζεται μέλος της Ευρωπαϊκής Οικονομικής και Κοινωνικής Επιτροπής προς αντικατάσταση του κ. Heiko STEFFENS για το εναπομένον διάστημα της θητείας, ήτοι έως τις 20 Σεπτεμβρίου 2010.
Άρθρο 2
Η παρούσα απόφαση παράγει αποτελέσματα από την ημέρα της έκδοσής της.
Λουξεμβούργο, 30 Οκτωβρίου 2007.

Labels: 18
9
15